Gandia aprova les ajudes per a Càritas i Bunyoleres sense Fronteres
01 octubre 2020

## Gandia aprova les ajudes per a Càritas i Bunyoleres sense Fronteres01 octubre 2020Última actualització: 14 juliol 2025

![](../gestion/img/ao4788-copia.jpg)  
  

La regidora delegada de Serveis Socials, **Carmen Fuster**, ha comparegut aquest matí en roda de premsa per a informar de dos acords adoptats en la Junta de Govern celebrada dilluns passat i que afecten el seu departament.

En primer lloc, Fuster va recordar que durant l'estat d'alarma, els serveis socials van assumir tota la gestió de les diferents entitats de caràcter civil el que va suposar un gran esforç econòmic i de recursos personals per al consistori. "_Malgrat tot el que s'ha fet, nosaltres continuarem ajudant a totes aquestes entitats i més encara en un any com aquest. Continuarem treballant amb aquestes entitats per a reforçar les relacions i per tant continuarem concedint a aquestes entitats les subvencions que de manera habitual s'han anat atorgant_".

Per aquesta raó, dilluns passat es va aprovar l'ajuda a l'Associació Bunyoleres sense Fronteres per un import de 20.700 €.  
Paral·lelament, també s'ha aprovat la proposta de Càritas destinada a desenvolupar el pla d'emergència d'enguany per un import de 30.000 € que se suma als 45.000 € que se li va atorgar a Càritas per la gestió del CAI.

"_Continuem treballant de manera conjunta amb diverses entitats per a donar resposta a les necessitats socials i el més important, aconseguir que tots els ciutadans tinguen una vida digna siga com siga la seua situació_" va finalitzar Carmen Fuster.

[Twittear](https://twitter.com/share)